Ministerstvo životného prostredia SR oznamuje verejnosti, že navrhovateľ – **Rínok Rača s.r.o, Vajnorská 100/A, 83104 Bratislava (Jurský obytný park 2, s. r. o, Astrová 2/A, 821 01 Bratislava)**,mudoručil dňa **15. 06. 2015** podľa § 31 ods. 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) správu o hodnotení navrhovanej činnosti **Obytný súbor RÍNOK RAČA, Bratislava (Obytný súbor VIN - VIN Rača)**.

Správa o hodnotení bola dňa **18. 06. 2015** rozoslaná na zaujatie stanoviska rezortnému orgánu, povoľujúcemu orgánu, dotknutému orgánu a dotknutej obci a zverejnená v Informačnom systéme SEA/EIA na stránke www.enviroportal.sk.

Dotknutá obec do troch pracovných dní od doručenia správy o hodnotení činnosti podľa § 33 ods. 1 zákona alebo všeobecne zrozumiteľného záverečného zhrnutia podľa § 33 ods. 2 zákona informuje o doručení správy o hodnotení činnosti verejnosť a zároveň zverejní všeobecne zrozumiteľné záverečné zhrnutie počas **30 dní** na úradnej tabuli a na svojom webovom sídle, ak ho má zriadené, a oznámi, kde a kedy možno do správy o hodnotení činnosti nahliadnuť, robiť z nej výpisy, odpisy alebo na vlastné náklady vyhotoviť kópie; zároveň uvedie, v akej lehote môže verejnosť podávať pripomienky a označí miesto, kde sa môžu podávať.

Správa o hodnotení činnosti musí byť verejnosti sprístupnená najmenej po dobu **30 dní** od zverejnenia informácie o jej doručení.

Dotknutá obec podľa § 34 ods. 2 zákona má zabezpečiť do uplynutia doby vystavenia všeobecne zrozumiteľného záverečného zhrnutia po dohode a v spolupráci s navrhovateľom **verejné prerokovanie navrhovanej činnosti**.

Verejnosť môže doručiť písomné stanovisko k správe o hodnotení najneskôr **do 30 dní** odo dňa zverejnenia záverečného zhrnutiapodľa § 34 ods. 1 zákona na adresu:

**Ministerstvo životného prostredia SR**

**Odbor environmentálneho posudzovania**

**Námestie Ľ. Štúra 1**

**812 35 Bratislava**

Podľa § 35 ods. 4 zákona na stanoviská doručené po uplynutí stanovenej lehoty nemusí príslušný orgán prihliadať.